ועדת הכלכלה, כנסת 24, פרוטוקול מספר 220, 2022-03-23 12:30

מיכאל ביטון: אנחנו ממשיכים, אחת מהסוגיות זה תקנות קורונה שמשתנות בהתאם למצב, אנחנו שמחים שגם ענף השייט נופש נפתח אחרי שנתיים של הקפאה עם פגיעה קשה מאוד בענף הזה.

מיכאל ביטון: אנחנו מעצבים עבורו תקנות, בדיון הקודם היו לי הסכמות, אני גאה בצדדים ממשרד הבריאות, המשפטים, ונציגי החברות שעוסקות בתחום הזה, שישבו ב- 24 שעות האחרונות, ודנו על המדוכה.

מיכאל ביטון: לא כל מה שהחברות ביקשו הם קיבלו, אבל יש פה גם כמה בשורות טובות, והתחשבות בנהלים שייקבעו.

מיכאל ביטון: אני אבקש מעו"ד טל פוקס להציג את ההסכמות, אני אבקש מעוה"ד טל פוקס להציג את הנושאים שעלו לדיון בתמצית, בערך ארבעה חמישה סוגיות מרכזיות שנידונו, מתוכם הוגשו הסכמות על חלקם, אחרות נשארות כפי שהיו קודם, נא להציג את הדברים טל.

טל פוקס: שלום, הסוגיות שעלו לדיון במהלך הדיונים אתמול מאז הדיון האחרון בוועדה, היו שלוש עיקריות, הבקשות היו ככה.

טל פוקס: הבקשה הראשונה הייתה, לשנות את הזמן שבו אפשר לבצע את הבדיקה לפני העלייה לספינה, מ- 48 שעות ל- 72 שעות לפני העלייה לספינה שיוצאת מישראל להפלגה, את הבקשה הזאת משרד הבריאות קיבל.

טל פוקס: מעבר לזה הייתה בקשה לאפשר בדיקת אנטיגן במקום בדיקת PCR שבוצעה במהלך 24 שעות שלפני, והייתה בקשה נוספת, להאריך את משך הזמן שבכלל מחייב בדיקה מלכתחילה, שאנחנו קבענו אותו על הפלגה שאורכת מעל 72 שעות, והבקשה הייתה להאריך אותו, לספור אותו בצורה שונה, בכל מקרה מוביל לאותה תוצאה.

מיכאל ביטון: מה הוסכם עכשיו?

טל פוקס: מה שהוסכם עכשיו לגבי שתי הנקודות האלה, זה לאפשר בדיקת אנטיגן שתבוצע 24 שעות לפני היציאה להפלגה, רק להפלגות שמשך הזמן שלהם הוא עד 96 שעות, כלומר בין 72 שעות ל-96 שעות, יהיה אפשר לבצע גם אנטיגן, בנוסף לאופציה לבצע בדיקת PCR במהלך 72 שעות.

מיכאל ביטון: ומ-96 ומעלה PCR.

טל פוקס: מ-96 ומעלה יהיה חייבים PCR שבוצע במהלך 72 שעות שלפני ההפלגה, זאת ההסכמה.

מיכאל ביטון: נשמע לי שעשיתם פשרה מאוד יפה, יצירתית, וטובה, ומדורגת, ואני גאה בכם מאוד על הנוסח שהצעתם.

טל פוקס: אולי כדאי שד"ר שלמון יסביר.

שלמון: תודה, אנחנו מטרתנו האמיתית היא לא בניגוד או לא ביריבות עם חברות הספנות, המטרה היא להימנע ממצב שבו יש הדבקות המוניות על ספינות של קרוזים.

שלמון: אם הייתה מחלוקת, אז על גבולות הזהירות ועל האמצעים, אבל המטרה המהותית שלנו, היא לייצר מצב שבו כל אדם שעולה לקרוז ככל הניתן, יהיה, עוד פעם היום אין דרישה לחיסון, אבל יהיה לפחות לאחר בדיקה שמראה שהוא איננו נושא את הנגיף.

שלמון: בעינינו מצב שבו 40 או 50, או 60 נוסעים חולים באמצע הים, זה אירוע דרמטי, רפואי, סוציאלי, משפטי, בינלאומי, גם לכם וגם לנו ואנחנו צריכים לעשות כל מאמץ לא להגיע למקום הזה.

שלמון: ולכן היו פה הרבה פשרות מצידנו, שוב אם הינו מדברים רפואית טהור, הייתי דורש מכל אדם, גם אדם שעולה ל- 24 שעות לאונייה להיבדק.

שלמון: הבנו את המצוקות ואת הרגישויות, ולכן בכל זאת הרחבנו מעבר לרצון המקצועי שלנו.

שלמון: ההמלצה שלנו ללא קשר למה שיופיע בתקנות לפחות בתחילת הדרך, שהחברות עצמן יזמו בדיקה מכל נוסע, שיהיה גם אנטיגן, לנסיעות שהן פחות מ- 72 שעות, מתוך באמת מטרה ללמוד.

שלמון: אני אומר את זה כי עדיין מספר החולים החדשים ביום במדינת ישראל הולך ועולה בימים האחרונים, אחוז החיוביים בכניסות ארצה לצערנו הוא מעל אחוז וחצי, בחלק מהמדינות זה עוד יותר גבוה, ואנחנו עדיין מתמודדים עם מחלה שיכולה בחלק מהמקרים, להתפתח למחלה קשה ואפילו קטלנית.

שלמון: הלוואי ובעוד מספר שבועות, חודשים נהיה במקום אחר וכל אותן תקנות יתייתרו.

שלמון: עד שנגיע לאותה נקודה, נראה לי שגיבשנו פה פשרה שאתם אולי לא מאושרים עד הסוף וגם אנחנו מרגישים שלא השגנו את כל הביטחונות שרצינו, אבל נוכל לחיות עם זה, מציע שנצא לדרך.

מיכאל ביטון: נרגיש את זה גם חודש, חודשיים נדע.

שלמון: אני מציע שנקיים גם דיון מעקב לאחר חג הפסח, אחרי ההפלגות הראשונות, נבין כמה חולים.

שלמון: .

מיכאל ביטון: דיון מקצועי ביניכם, לא בוועדה.

שלמון: לא בוועדה חלילה.

מיכאל ביטון: כי התקנות האלה יש להן תוקף של X חודשים או מה שאתם מחליטים.

שלמון: אני יודע, לכמה זמן?

טל פוקס: הכי הרבה לצערנו זה 42 יום, אז אנחנו נגיע לכאן בקרוב שוב.

שלמון: למעשה במהלך אותם 42 יום אנחנו נוכל לדקק ולהבין מה היה לנו פה, ועד כמה באמת התמודדנו עם מצבים כאלה ואחרים.

טל פוקס: זה אפילו לא משך הפגרה טל, זה יום הפגרה, בשורת הקורונה מגיעה למושב הבא.

טל פוקס: תודה על הצגת הפשרה, רק שנייה אביגל, עוד תעסקי בתיקוני הנוסח וגם שאלות הבהרה תגידי תיכף.

טל פוקס: נציגי החברות בסה"כ זה שלוש, ארבע חברות שעושות את האירועים האלה, אז אני רוצה לתת דווקא למי שלא פה להתייחס, לאטיאס, לרויאל קריביאן, קצר ולעניין.

טל פוקס: אטיאס ראשון.

איל אטיאס: שלום, אני מתנצל שאני לא שומע אתכם כל כך טוב, אני מקווה שאתם שומעים אותי.

מיכאל ביטון: שמעת פחות או יותר מה הכיוון?

איל אטיאס: שמעתי מה הכיוון, ואני אגיד לך, אני מבין שמדובר על אנטיגן להפלגות של 96 שעות ומעלה.

מיכאל ביטון: לא, בין 72 ל-96 אפשר גם PCR גם אנטיגן יהיו בתוקף, מ-96 ומעלה רק PCR חובה.

איל אטיאס: אבל מי שנוסע לעד 96 שעות יכול לבצע אנטיגן בלבד?

מיכאל ביטון: כן.

טל פוקס: לא, גם וגם.

מיכאל ביטון: לא, גם PCR יהיה בתוקף.

איל אטיאס: כן, אבל האם אני יכול לעלות על הפלגה של 96 שעות אם אני עושה רק אנטיגן בישראל?

טל פוקס: מעל 96 שעות לא.

מיכאל ביטון: לא, עד 96 אנטיגן בלבד, ומ-96 PCR.

איל אטיאס: אז עם כל הכבוד אני רוצה לומר משהו, אתמול בשיחות שאנחנו היינו נוכחים בהם, אני מבין שהיו שיחות אחרי כן, היית התנגדות חד משמעית לאנטיגן.

איל אטיאס: ואז קמה חברת ספנות שמפליגה שלושה וארבעה לילות, מבקשת ומקבלת את האנטיגן, וזה מייצר ייתרון לא תחרותי עבורנו שאנחנו עושים שבעה לילות ולא מקבלים את האנטיגן.

איל אטיאס: אתמול הייתה התנגדות חד משמעית של משרד הבריאות ועכשיו מתגמשים לכיוון - - -

מיכאל ביטון: שבעה לילות זה 7 כפול 24 זה יוצא מאה ומשהו.

מיכאל ביטון: אני קודם מתפלא על התגובה שלך, אבל את היריבות העסקית אל תכניסו פה לסוגיה, רגע שנייה אטיאס, תן לי להגיד לך דברי הוכחה.

מיכאל ביטון: אתם לא רוצים שום בדיקה, והבריאות רוצים הרבה בדיקות, וכולם יודעים שהאנטיגן הוא לא הבדיקה הכי טובה וה- PCR יותר טובה, אז באנו ואמרנו, נוסיף לכם עוד יממה שאפשר להתבסס על אנטיגן, ומשם ומעלה מתבססים על PCR.

מיכאל ביטון: אם זה לא נתן לך איזה פתרון לשבעה ימים, באנטיגן לא תקבל, כי משרד הבריאות לא התכוון לתת גם בחמישה ימים אנטיגן, אבל לבוא לקראת בקשות ולנסות לסייע, אני חושב שזה טוב לכולם, אז אל תעשו לי יריבות עסקית עכשיו על היממה הזאת של האנטיגן.

איל אטיאס: אני יכול לענות?

מיכאל ביטון: כן.

איל אטיאס: אני אומר, אתמול דובר שבשום פנים ואופן מאז שאמרנו לא יהיה אנטיגן.

מיכאל ביטון: בסדר, אבל אני אמרתי שאני גם יו"ר הוועדה, ואני אקבל החלטות שמשרד הבריאות לא רוצה לקבל, ושום פנים ואופן, זה לא משפט שמקבלים פה בוועדה, אין שום פנים ואופן.

שלמון: אני רק אסביר שאנחנו עדיין מעדיפים כברירת מחדל PCR אם זה מסתדר עדיף לכולם בסדר?

טל פוקס: וגם מעבר לזה, אנחנו באמת רוצים להדגיש, שעבדת משרד הבריאות אכן הייתה PCR.

מיכאל ביטון: היה פה כיווץ עמדות ודרישה ממשרד הבריאות להגמיש עוד קצת.

שלמון: אנחנו הלכנו לפשרה, זה לא ששינינו את עמדתנו המקצועית בצורה מוחלטת, יש הצדקה מקצועית להבדיל בין הפלגות קצרות לארוכות, אנחנו נדע להגן על אמירה כזו.

מיכאל ביטון: יש מדרג בין הבדיקות גם, הבדיקה היא לא מושלמת, אבל היא נותנת עוד תחנה בדרך ל-96 שיחול על כולם PCR.

מיכאל ביטון: עכשיו תגיד מה שאתה רוצה, אחרי שהפרענו לך.

איל אטיאס: מה שאני אומר, אני אומר שאכן הלכו לקראת, אבל הלכו לקראת חברה אחת מתוך שלוש, ובזה סיימתי את מה שיש לי להגיד.

מיכאל ביטון: אי אפשר אבל ללכת לקראת החברה שלך, כי זה 7 ימים כפול 24, אז מה אתה רוצה שנעשה?

איל אטיאס: אני אומר אם מאשרים אנטיגן אז מאשרים לכולם ואם לא אז לא, אבל בסדר, אמרתי את שלי.

מיכאל ביטון: לא מאשרים אנטיגן לכולם, מאשרים ליממה אחת בלבד אנטיגן.

איל אטיאס: כן אבל כולם עושים שבעה לילות, לא שלושה אבל בסדר.

מיכאל ביטון: אז אולי אתם תחליטו לעשות מסעות אחרים, העסקים משתנים בקורונה לאור המציאות, אולי תשנו את המסעות.

מיכאל ביטון: אטיאס אני מצטער שלא כל תאוותך בידך, תשתדל לא להביא את כל המורכבות העסקית לפה, ותפרגנו אחד לשני במה שעוזר לכולם לצאת לדרך, זה אמירות כלליות מה שנקרא.

מיכאל ביטון: עכשיו רויאל קריביאן, יש לנו פה נציגות?

מיכאל ביטון: אודי אתה איתנו?

אודי שנבל: קודם כל נעים מאוד, אני אגיד תודה רבה ואני אשאר אופטימי כמו כולכם אני מקווה, ואני מקווה שבדיון הבא נוכל להתגמש עוד לטובת כל החברות.

מיכאל ביטון: אני אוהב את הגישה שלך, תודה רבה.

אודי שנבל: תודה לכם.

מיכאל ביטון: עכשיו בואו נקריא את הנוסח ותיקונים, למרות שזה קשה כי עשו כמה שינויים, בואו נקריא ונעצור איפה שצריך, נדקדק.

אביגל כספי: אני אומרת, בגלל שהתקנות לא הוקראו בכלל, צריך בעצם להתחיל, אתמול קראנו את פרק ההגדרות, אנחנו נצטרך לעשות שינוי בהגדרות.

אביגל כספי: בגלל שההגדרות הוקראו אתמול, אני אקריא רגע את ההגדרות החדשות שנוספו.

מיכאל ביטון: הכל תקריאי.

מיכאל ביטון: את רוצה לעשות הפסקה והקראה עוד מעט, הקראה מושלמת עוד חצי שעה, שעה, רק להקריא ולהצביע, בלי דיון ובלי כלום?

מיכאל ביטון: אנחנו נעשה פה דיון של שעה, תכנסו, נקריא ונצביע, מה שטוב לכם, אבל לא יהיה דיון, הקראה בלבד, לא ויכוחים לא כלום.

אביגל כספי: הנוסח שאנחנו נכתוב הוא יהיה בעצם בהתאם להחלטות עכשיו, אחרי שמשרד הבריאות בעצם הציג.

מיכאל ביטון: כן.

מיכאל ביטון: אז הישיבה הזאת יוצאת להפסקה, בעוד שעה היא תחודש, בה יוקרא הנוסח שנובע מההסכמות והפשרות שיוצגו.

מיכאל ביטון: כמובן כל המהלך הזה ייבחן מבחינת ההתנהגות והנתונים, נתוני הדבקה, מה קרה באוניות, מעקב, סטטיסטיקה, מה ההתנהגות של התחום הזה בחודש הפעלה הזאת, אם נוכל להקל נקל גם בתקנות הבאות, אבל כרגע הפשרה הזאת, הפשרה לביצוע, והיא תוקרא בעוד שעה ותוצבע בלבד.

אביגל כספי: כן, שזה פשרה שבעצם משרד הבריאות גם עומד מאחוריה מבחינה בריאותית, ההצדקות ניתנו לשעות השונות.

שלמון: אמרנו שכן, חזרתי ואמרתי שאנחנו נדע להגן על ההחלטות.

מיכאל ביטון: אנחנו עושים דיון פה ונקרא לכם עד תוך שעה להגיע לפה, להקריא את זה ולסיים.

מיכאל ביטון: תודה רבה לכם, אני נועל את הדיון.